A Kurzusfelvétel és a Vizsgajelentkezés feltételrendszere az ETR3-ban
Az ETR3 két ponton vizsgálja a tantervekben előírt, szakmai indokok alapján – a tananyagok egymásra épüléséből fakadó – beépített feltételeket:
Kurzusfelvételkor azt vizsgálja, hogy a felvenni kívánt kurzus tantárgyelemére és tantárgyára a tantervben előírt feltételeket a hallgató teljesíti-e
•	Szimmetrikus vagy aszimmetrikus párhuzamos feltételeket tantárgyelemek között,
•	Tantárgyelemek és tantárgyak puha tantárgyelem és tantárgy előfeltételeit, ill.
•	Tantárgyelemek és tantárgyak kemény (nem puha) tantárgyelem, tantárgy vagy mérföldkö előfeltételeit ellenőrzi.
A kurzusfelvétel előfeltételek – amennyiben egy tárgyelemhez vagy tantárgyhoz többet is szabunk – általában együttesen (és kapcsolatban) teljesítendőek. A tantervekben vagylagos (vagy kapcsolatban) feltételeket is szabhatunk, de ezekkel bánjunk óvatosan, hogy a tantervek feltételrendszerei a hallgatók számára is áttekinthetőek legyenek. 
Vizsgajelentkezéskor azt vizsgálja, hogy a kurzus tantárgyelemére a tantervben előírt vizsgaelőfeltételeket a hallgató teljesíti-e
•	Tantárgyelemek közötti (kemény) vizsgaelőfeltételeket ellenőriz.
kurzus tárgyeleme/tantárgya	feltétel tárgyelem	előfeltétel tantárgy	előfeltétel mérföldkő	
bázis tárgyelem	kemény előfeltétel
puha előfeltétel
párhuzamos feltétel
vizsgaelőfeltétel			
bázis tantárgy	kemény előfeltétel
puha előfeltétel	kemény előfeltétel
puha előfeltétel	kemény előfeltétel	
Párhuzamos és puha kurzusfelvételi feltételek
A párhuzamos feltétel alapvetően annak a feltételnek a megfogalmazására szolgál, hogy két (vagy több) tantárgyelemhez meghirdetett kurzusokat ugyanabban a félévben kell felvenni és teljesíteni. Tipikusan egy tantárgy tantárgyelemei közötti kapcsolat, például a tantárgy szemináriumának (gyakorlatának) és előadásának teljesítését egy félévben követeljük meg. Mindenképpen tantárgyelemek közötti kapcsolatok.
Legyenek Szem és Ea egy tantárgy tantárgyelemei. Ha azt akarom előírni, hogy a Szem kurzusához mindig fel kell venni az Ea kurzusát is, Szem párhuzamos feltételének Ea-et kell előírnom. Aszimmetrikus párhuzamos feltételről van szó, mivel csak a Szem-re fogalmaztam meg a feltételt, Ea-ra nem.
Ha a hallgató mindkettőt (az adott félévben) sikeresen teljesíti, nincs a tárgyelem-párral további gondja. Számítanunk kell azonban arra, hogy valamelyiket (vagy egyiket sem) teljesíti a hallgató.
Tegyük fel, hogy Szem-et teljesíti a hallgató, Ea-t nem. Nyilván Szem-et a hallgató nem akarja már újra felvenni, hiszen teljesítette. De Ea-t fel kell vennie, mert még nem teljesítette, amit gond nélkül megtehet, hiszen Ea-ra nem szabtunk feltételt. (Azt a szituációt, amikor Ea-t teljesíti, Szem-et nem a hallgató nem taglaljuk, ugyanis a szituáció megelőzhető azzal, hogy Ea vizsgaelőfeltételeként Sze-t előírjuk.) Ha azonban a párhuzamos feltételt szimmetrikusan írom elő a tantervben, azaz Ea párhuzamos feltételének is előírom a Szem-et, Ea újrafelvételekor az Sze-t is fel kellene vennie a hallgatónak. A rendszer azonban látja, hogy Sze már teljesítve van, így a hallgatót nem kényszeríti Sze újrafelvételére.
A párhuzamos feltételek előírása a tantervben orientálja a hallgatót arra, hogy egy félévben vegye fel az ilyen, „párba állított” tárgyelemek kurzusait. Az eredmény szempontjából azonban használhatjuk a  puha előfeltétel lehetőségét is. Például Ea puha előfeltételeként Sze-t írom elő. Amikor a hallgató Ea kurzusát fel akarja venni, a rendszer ezt csak akkor engedi, ha
vagy Sze-t (nyilván egy korábbi félévben) a hallgató már teljesítette,
vagy ebben a félévben Sze-t felvette.
Indokolt lehet emellett Ea vizsgaelőfeltételeként is előírni az Sze-t.
Ha utánagondolunk, a puha előfeltétel bonyolultabb kapcsolatrendszerek esetében is alkalmas arra, hogy a tárgyak tartalmi összefüggéseinek struktúráját kezelni tudjuk. Például egy alapvizsgával záródó kurzus puha előfeltételeként több tantárgyhoz tartozó tantárgyelem (esetleg kollokviumokkal záródó) vagy tantárgy teljesítése az adott vagy megelőző félévekben előírható. Emlékeztetünk arra, hogy a puha kurzusfelvétel előfeltétel csak tantárgyelemek és tantárgyak közötti kapcsolat. Mérföldkő kurzusfelvétel előfeltétel csak kemény (azaz korábbi félévekben teljesített) feltétel lehet.
Kemény (nem puha) kurzusfelvételi feltételek.
Azokra a feltételekre szól, amikor azt akarjuk elérni, hogy a kurzus résztvevői már a kurzus megkezdésekor legyenek tisztában korábbi kurzusok tartalmaival. Azaz a kurzusfelvétel félévénél korábbi félévekben teljesítendő feltételeket szabunk. Itt a felvenni kívánt kurzus tárgyeleméhez vagy tantárgyához szabunk meg tantárgy vagy mérföldkő előfeltételeket. A rendszer tehát mindig (sikeres tárgyelem, tantárgy, ill. mérföldkő) teljesítéseket vizsgál akkor, amikor a kurzus felvételének feltételeit vizsgálja. A tantárgyak, ill. mérföldkövek teljesítettségeit indexlezáráskor rögzíti (tárolja) a rendszer, azaz a vizsgált feltételek lezárt félévekből eredhetnek.
Vizsgajelentkezés előfeltételek
Tantárgyelemek közötti (kemény) kapcsolat: egy tantárgyelem kurzusának vizsgájára a hallgató csak akkor jelentkezhet, ha a tantervben előírt másik (esetleg több) tantárgyelemhez  már sikeresen teljesített kurzust/kurzusokat.
Kézenfekvő szeminárium(gyakorlat)/előadás jellegű pároknál az előadás vizsgaelőfeltételéül szabni a szeminárium teljesítettségét – ha ez tartalmilag indokolt. Így azok, akik a szemináriumot (gyakorlatot) nem teljesítik, az előadás vizsgáira már nem jelentkezhetnek, az előadónak nem kell a szeminárium/gyakorlat vezetőktől bekérni a teljesítéseket és kiszűrni a jogosulatlanokat a vizsgáiról. Ez azonban csak „fegyelmezett” körülmények között nem válik a hallgató kárára: a szeminárium/gyakorlat értékelését követően azonnal be kell jegyezni a rendszerbe az eredményeket, hiszen ez a vizsgajelentkezés feltétele a sikeresen teljesítő hallgatók számára.
Szeged, 2006. jan. 4.
Homor Géza, Makay Árpád, Viszket Anita